Klub priateľov koní, n.o.,

Adresa: Mierová 11, 040 15 Košice – Šaca
Štatutárny zástupca: Silvia Menyhértová
IČO:45734879, DIČ:2023168576
mobil: 0905 229 543,  e-mail: sheila.arabela@gmail.com

 

Výročná správa
za rok 2024

	V Košiciach, dňa: 09.07.2025
A. Prehľad činností vykonávaných v kalendárnom roku 2024 s uvedením vzťahu k účelu založenia neziskovej organizácie

Podľa  štatútu našej neziskovej organizácie sme v roku 2024 poskytovali tieto verejno-prospešné služby.
V roku 2024 sme sa naďalej venovali  hiporehabilitácii detí s vážnym, kombinovaným (psycho-somatickým) zdravotným postihnutím (detskou mozgovou obrnou, autistické deti, deti s Downovým syndrómom). Naše služby začínajú viac využívať aj klienti v seniorskom veku. Ďalší záujem je v oblasti riešenia obezity detí, ktorá má veľký vplyv na výskyt civilizačných ochorení u maloletých (napr. cukrovka, získané imunodeficity)

V roku 2024 sme v našom centre poskytli hendikepovaným deťom  184 hiporehabilitačných hodín. Vzhľadom na stúpajúci počet klientov poskytujeme naše služby hendikepovaným nielen cez víkedndy aj ďalší deň v týždni. 

Zloženie hiporehabiltačný tímu je nezmenené. Pozostáva z hiporehabilitačných pracovníkov a hipológa. V súčasnosti slúžia našim klientom v rámci dobrovoľných hodín traja hiporehabilitanti. Náš tím významne opäť doplnili  študenti Univerzity veterinárskeho  lekárstva a farmácie v Košiciach, Strednej zdravotníckej školy odbor fyzioterapia a  dobrovoľníci. Okrem toho poskytujeme prax pre študentov Strednej poľnohospodárskej školy v Barci. 

   Aktivity centra sú zamerané aj na   propagáciu zdravého štýlu života, športu, ako aj aktivitám venovaným proti nebezpečným návykom (drogy, alkoholizmus, tabakizmus, závislosť na počítačoch, gamblerstvo) a obezite. 

Spektrum rôznych aktivít v našom centre poskytuje  deťom a mladým ľuďom  rozumné alternatívy  pre voľný čas.  V rámci prevencie vážnych ochorení, respektíve odbúrania stresu majú mladí ľudia možnosť stráviť so svojimi rovesníkmi voľný čas, vymieňať si skúsenosti a pomôcť deťom s hendikepom.

Dňa 19.10.2024 sme na ukončenie letnej sezóny usporiadali Hubertovú jazdu pre  podporovateľov našej n.o. spojenú s rôznymi aktivitami pre deti a všetkých zúčastnených.

Okrem pravidelných hodín hipoterapie sme klientom v roku 2024 poskytli naše služby aj mimo nášho centra. Niektoré väčšieho rozsahu sú uvedené nižšie.

31.05.2024 Materská škôlka Čínska, Košice - Ťahanovce
01.06.2024 Nemocnica Agel, Košice – Šaca
01.06.2024 Mestská časť – Nad Jazerom, Košice
03.06.2024 ZŠ Trebišovská, Košice
08.06.2024 Akcia pre deti, Janík
19.06.2024 Základná škola Hroncova, Košice 
17.07.2024 Detský tábor – Myšičky, Košice
18.07.2024 Detský tábor – Krásna, Košice
29.07.2024 Detský tábor Stonožka, Košice
30.07.2024 Detský tábor Stonožka, Košice
15.08.2024 Detský tábor – Krásna, Košice
17.08.2024 Akcia pre deti, Čečejovce
21.08.2024 Detský tábor – Myšičky, Košice
06.08.2024 Dietky z Čučoriedky, Košice
07.08.2024 Orieškiáda, Košice
05.10.2024 MŠ Ťahanovce, Košice
12.10.2024 Akcia pre deti, Janík
17.10.2024 Dietky z Čučoriedky, Košice
06.12.2024 Mikulášska jazda pre deti, Košice - Šaca

Dobrovoľníci našej neziskovej organizácie poskytli  základné poznatky  o ošetrovaní a chove koní ďalším  návštevníkom so záujmom aktívnejšie sa venovať nielen jazdeckému športu ale aj chovu hospodárskych zvierat.
Aj v roku 2024 sme  propagovali ekologické hospodárenie a triedenie odpadov. V rámci ktorého zapájame mladých ľudí aj do pestovania krmovín s kvalitou BIO.
Na základe činnosti našej neziskovej organizácie sa u viacerých mladistvých sa prejavil záujem  o štúdium v oblasti sociálnych služieb, pomoci hendikepovaným, medicíny, ošetrovania zvierat ale aj  veterinárskeho lekárstva. Motiváciu mladých ľudí  k štúdiu plánujeme naďalej rozvíjať a aj  takým spôsobom napĺňať poslanie našej neziskovej organizácie.

Periodické aktivity orientované na udržanie a zlepšenie kvality služieb
•	Servis automatických napájačiek
•	Obnova oplotenia a kosenie reálu
•	Vykonali sme pravidelné deratizačné, dezinfekčné a desinsekčné opatrenia
•	Prebehol pravidelný vakcinačný a antiparazitárny program koní  a ďalších zvierat.

V roku 2024 sme zaobstarali novšie auto a v rámci dobrovoľníckych hodín a pomoci slúži na ťahanie prívesu, aby sme mohli naše služby poskytnúť aj klientom vzdialenejších lokalitách. 

V roku 2024 sme pripravili aj plány rozvoja neziskovej organizácie na rok 2025. Hlavným cieľom je pripraviť lepšie možnosti využitia areálu aj v prípade nepriaznivého počasia.
Pre staršie kone plánujeme zakúpiť krájač objemových krmovín, čím by sa zlepšila ich kondícia a mohli by slúžiť našim klientom dlhšie. 

Ďalšie pravidelné aktivity:

  Stále spolupracujeme aj s lesným hospodárstvom katastra v rámci protipožiarneho dohľadu v okolitej prírode, čo má veľký význam pre zachovanie ekosystému. V roku 2024 sme už nezaznamenali ani jeden prípad vypaľovania porastu, či opusteného aktívneho ohniska.
Na druhej strane sme zaznamenali výskyt poškodenia lesného porastu. 

V roku 2024 sme sa snažili prispieť aj k zníženiu výskytu odpadu v okolitej prírode. V tomto roku sa vyskytli len 3 prípady uloženia odpadu menšieho rozsahu za hranicou obývanej časti mestskej časti.
	
   Obľube sa stále teší aj prezentácia fotografií okolitej prírody, koní a hiporehabilitačných hodín s cieľom popularizovať našu činnosť a budovať vzťah k našej planéte. Pravidelná aktualizácia aktivít je sprístupnená aj na facebooku.
		
B.  Zmeny a nové zloženie orgánov neziskovej organizácie, ku ktorým došlo v priebehu  roku 2024. 
		
V roku 2024 nedošlo k zmenám v zložení  orgánov neziskovej organizácie a nedošlo ani k novému zloženiu orgánov neziskovej organizácie. 

Ďalšie údaje určené správnou radou. 
Správnou radou neboli určené žiadne ďalšie údaje. 

V Košiciach, 09.07.2025			

Štatutárny zástupca: Silvia Menyhértová